open-index/open-wikipedia-markdown huggingface dataset:
Третиот човек (филм од 1949)

мини|Третиот човек (американски театарски плакат од 1949 година)
**„Третиот човек“** (англиски: *The Third Man*) — британски филм од 1949 година, во режија на Керол Рид (*Carol Reed*), а според сценариото на Греам Грин (*Graham Green*). Главните улоги ги играат: Џозеф Котен, Орсон Велс, Алида Вали, Тревор Хауард, Бернард Ли, Зигфрид Броер итн. Во 1951 година, филмот добил една награда „Оскар“ (за најдобра кинематографија), а покрај тоа бил добитник и на наградата на БАФТА за најдобар британски филм (во 1950 година), како и на главната награда на Канскиот филмски фестивал (во 1949 година).

## Содржина
Американскиот писател Холи Мартинс (го игра Котен) само што пристигнува во Виена, по покана на својот стар другар Хари Лајм (го игра Велс), но дознава дека тој умрел во сообраќајна несреќа. Холи разговара со најблиските пријатели на Хари, но нивната верзија за случката му делува сомнително и тој решава самиот да го истражи случајот. Истовремено, тој се запознава со девојката на Хари, Ана Шмит (ја игра Вали) и се заљубува во неа, но таа сè уште тагува по Хари. Додека Холи се обидуав да ја дознае вистината се случуваат необични настани: убиен е домарот во зградата, кој му ветува дека ќе му раскаже за несреќниот настан, а за убиството е обвинет Холи; двајца непознати мажи, испратени од пријателот на Хари, Романецот Попеску (го игра Броер), сакаат да го убијат Холи, но тој успева да побегне; најпосле, една ноќ, Холи го здогледува Хари на улица, итн. Подоцна, Холи и Хари имаат кратка средба во која Холи се уверува дека Хари е жив и се крие во руската зона на окупираната Виена. Холи го пријавува случајот во полицијата, а по извршената ексхумација се дознава дека во гробот на Хари всушност лежи друг криминалец. Исто така, во полицијата, Холи дознава дека Хари е организаторот на шверц на пеницилин и дека тој е виновен за смртта и за болеста на многу луѓе, вклучувајќи и деца. Тогаш, Холи се согласува да ѝ помогне на полицијата да го уапси Хари. За таа цел, тој му закажува средба, но тогаш се појавува Ана, која го предупредува Хари, а тој се крие во подземниот систем на отпадни води. По големата полициска потера, Хари е тешко ранет, а кога доаѓа од излезот, него го убива Холи. Во последната сцена, на закопот на Хари присуствуваат полицискиот мајор Каловеј (го игра Хауард), Ана и Холи.

## Наводи

Категорија:Британски филмови
Категорија:Филмови на англиски јазик
Категорија:Филмови на германски јазик
Категорија:Филмови од 1949 година
Категорија:Филмови на Керол Рид
Категорија:Култни филмови
Категорија:Филмови со Орсон Велс
Категорија:Филмови со Тревор Хауард
Категорија:Филмови со Џозеф Котен
Категорија:Филмови со Алида Вали
Категорија:Филм ноар
Категорија:Црно-бели филмови
Категорија:Филмови чие дејствие се одвива во Виена
Српска уметност

**Српска уметност** – уметничките достигнување кои ги постигнале Србите на Балканскиот Полуостров. Нејзината историја почнува со доселувањето на Словените, односно Србите на просторот на Балканскиот Полуостров (VII век) кој тогаш се наоѓал под политичко и културно влијание на познатото Римско Царство, односно Византија. Први споменици на српската средновековна култура се архитектонските споменици од почетокот на IX век, од периодот на покрстувањето на Словените. Оттогаш па до денес, српската уметност ја обликувале политичките, економските и културните збивања кои ја зафатиле Европа и нејзината уметност, а во неа може да се забележат влијанија и на источната и на западната уметност.

Историските епохи во српската уметност главно се поклопуваат со основните раздобја во историја на Србите.

## Архитектурата во средниот век
Архитектурата во средниот век кај Србите доживува голем подем. Српските архитектонски споменици на сакралната архитектура кои се развиле во XII, XIII и XIV век имаат големо значење и светска репутација.

## Средновековно сликарство во Србија
[мини|лево|200п|Фреска од манастирот [Манастир Сопоќани|Сопоќани]]
[мини|л|200п|[Евангелие на Мирослав, средновековен ракопис који се чува во Народниот музеј на Србија]]
[мини|лево|200п|Фреска на [Стефан Урош II Милутин|кралот Милутин со моделот на Кралската црква во Студеница]]

Србите негувале три сликарски рода – ѕидно сликарство или фреска, сликање на дрвени плочи или иконопис и сликање на пергамент или минијатури, односно илуминација во книгите и ракописите.

## Уметноста во XVII век
Голема пресвртница претставува Големата селидба на Србите во 1690 година под патријархот Арсеније III Црнојевиќ, кога Србите се вклучуваат во западноевропската култура во која граѓанската класа јакне и ја донесува уметноста на барокниот стил.

## Поврзано
* Српска архитектура
* Историја на српскиот народ
* Наивна уметност
* Српска применета уметност и дизајн
* Српска книжевност
* Српска музика
* Српска епска поезија
* Српска хералдика
* Народно неимарство
* Аматеризмот во српската култура
* Српска графика
* Српскиот филм и кинематографијата
* Српска телевизија
* Српско радио
* Фотографијата во Србија
* Икона

## Наводи

## Литература
* L.Z. FNRJ,*„Enciklopedija likovnih umjetnosti“*, Zagreb 1959.
* *„Мала просветин енциклопедија“*, Београд, 1959.
* Станоје Станојевић, *„[[Народна енциклопедија]]“*, Загреб 1929.
* *„[http://www.rastko.rs/isk/index_c.html Историја српске културе]“* (-{www.rastko.rs}-)
* Јован Деретић, *„Културна историја Срба“*, Крагујевац 2001. ISBN 86-7247-009-5
* Удо Кулетерман „Савремена архитектура“ Нови Сад 1971.

## Надворешни врски
* Пројекат Растко
* Народни музеј у Београду 
* Музеј савремене уметности у Београду 
* Архитектура Београда  

Категорија:Српска култура
Категорија:Српска уметност
Елина Свитолина

**Елина Михајловна Свитолина** (; родена  во ) — украинска професионална тенисерка и моментно најдобро рангирана тенисерка од Украина на ВТА листата. Нејзин најдобар пласман е 10. место на ВТА, што воедно е и најдобар пласман за тенисер од нејзината земја.

Свитолина станала професионална тенисерка во 2010 и оттогаш освоила шест ВТА турнири, од кои најзначаен е тенискиот турнир во Дубаи 2017. Нејзината прва победа против топ 10 рангиран тенисер била против Петра Квитова во осминафиналето од турнирот во Синсинати 2014, а оттогаш ги има победено Анжелик Кербер, Серена Вилијамс, Ана Ивановиќ, и Гарбиње Мугуруса. Во 2015 стигнала до четвртфиналето на Ролан Гарос каде загубила од Ивановиќ. Во февруари 2017 станала првата Украинка која влегла во првите десет тенисерки на ВТА листата.

## Статистика

### Грен слемови

## Наводи

## Надворешни врски

*
*
*
*
*Елина Свитолина на украинскиот тениски портал 
*Елина Свитолина (галерија) 

Категорија:Украински тенисери
Категорија:Украински Евреи
Изроди (филм од 1932)

**Изроди** (англиски: *Freaks*) - американски филм од 1932 година, во режија на Тод Браунинг, а според сценариото на Тод Робинс и Вилис Голдбек. Главните улоги ги играат: Валас Форд, Лејла Хаемс, Олга Бакланова, Хари Ерлс, Дејзи Ерлс и Хенри Виктор. Во 1994 година, филмот бил внесен во Националниот филмски регистер на САД.

## Содржина
Во еден циркус работат повеќе „чудаци“: џуџиња, половина-жена и половина-маж, монголоиди, човек без екстремитети, човек без долниот дел на телото итн. Притоа, џуџето Ханс (го игра Хари Ерлс) е свршен со Фрида (ја игра Дејзи Ерлс), но е лудо заљубен во главната ѕвезда на циркусот Клеопатра (ја игра Бакланова). Таа е во врска со Херкулес (го игра Виктор), но одлучува да се забавува со него. Подоцна, Клеопатра дознава дека Ханс треба да наследи големо богатство и одлучува да се омажи за него. Меѓутоа, уште за време на свадбата, таа го исмејува не само Ханс, туку и сите „изроди“ во циркусот. Уште повеќе, таа му става отров во пијалакот на Ханс, по што тој сериозно се разболува. Сепак, Ханс и „изродите“ дознаваат за злосторството на Клеопатра. Една бурна ноќ, додека циркусот се сели на друго место, започнува борба меѓу Херкулес и кловнот Фрозо (го игра Форд), а „изродите“ се здружуваат и го убиваат силниот Херкулес, а Клеопатра ја претвораат во „изрод“, т.е. во жена без екстремитети, која кокодака наместо да зборува. На крајот на филмот, Ханс живее како богат човек, но тој е несреќен. Сепак, во неговиот дом се појавува Фрида, која му кажува дека сè уште го сака.

## Наводи

Категорија:Американски филмови
Категорија:Филмови на англиски јазик
Категорија:Филмови на германски јазик
Категорија:Филмови од 1932 година
Категорија:Филмови на Тод Браунинг
Категорија:Хорор филмови
Категорија:Филмови со Валас Форд
Категорија:Црно-бели филмови
Категорија:Филмови на француски јазик
Ново Село (Велешко)

**Ново Село** во **[[Велешко]]** може да се однесува на:

* Ново Село — село во Општина Велес
* Ново Село — село во Општина Чашка
Ново Село (Општина Чашка)

**Ново Село** — село во Општина Чашка, Велешко.

## Географија и местоположба

## Историја
Според германска карта издадена во 1941 година, а заснована на пописот на Кралство Југославија во 1931 година, селото имало 150 Македонци.

## Стопанство

## Население

Во селото во 2002 година живееле 6 жители, македонско население.

Според последниот попис од 2021 година, во селото немало жители.

### Родови
Според истражувањата од 1967 година, родови во селото:

* **Доселеници:** *Саздовци (1 к.), Лазови (1 к.) и Ѓорески (1 к.)* доселени се, но не знаат точно од каде; *Зарини (2 к.)* доселени се од некое околно село; *Здравевци (5 к.)* се делат на *Ставревци и Станчевци*. Доселени се од селото Црешнево. Го знаат следното родословие: Блаже (жив на 56&nbsp;г. во 1967 година) Ангеле-Ставре-Здраве, основачот на родот кој се доселил; *Цветини (7 к.)* доселени се после претходниот род од селото Голозинци.

## Општествени установи

## Самоуправа и политика

### Избирачко место

Во селото постои избирачкото место бр. 2233 според Државната изборна комисија, сместени во просториите на објект сопственост на богдан здравевски.

На претседателските избори во 2019 година, на ова избирачко место биле запишани вкупно 2 гласачи.

## Културни и природни знаменитости
;Цркви
* Црква „Св. Ѓорѓи“

## Редовни настани

## Личности
**Личности родени во Ново Село:**

* Сута Николова Бутникошарева — учесник во НОВ на Македонија, мајка на Нада Бутникошарева.

## Култура и спорт

## Иселеништво
До крајот на Втората светска војна селото нараснало на 40 домаќинства. Потоа настапила силна миграција на населението во градот Велес (19 семејства) и во селото Чашка. други постари иселеници има во Стари Град (*Анѓовци*), Оморани (*Бакаловци и Ќосевци*), Превалец (*Станчеви*).

## Наводи

## Надворешни врски

Категорија:Села во Македонија
Категорија:Велешки села
Категорија:Села во Општина Чашка

Категорија:Раселени села во Македонија
Крушје

**Крушје** може да се однесува на:

;Села
* Крушје — село во Велешко, во состав на Општина Велес
* Крушје — село во Ресенско, во состав на Општина Ресен

;Археолошки наоѓалишта
* Крушје — археолошко наоѓалиште во селото Церово
Хелер (музичка група)

**Хелер** — српска треш метал музичка група основана 1985 година во Белград. Групата била еден од првите претставници на екстремниот метал во поранешна Југославија, а нивниот истоимен деби албум еден од првите треш метал албуми во југоисточна Европа.

Групата во 1985 ја основале Атила Милојковиќ (ритам гитара и вокали), Коста Богдановиќ (водечка гитара), Зоран Миладиновиќ (бас гитара), и Саша Ѓаковиќ (тапани). Првиот настап во живо го имале 1986 на „Хит 202“ во белградскиот Дом на млади заедно со групи од Риека, Загреб, и Дубровник. Хелер претрпел измени во поставата бидејќи Миладиновиќ заминал на отслужување воен рок, а како нов басист бил поставен Дејан Чворовиќ. Во меѓувреме и Богдановиќ си заминал, а на негово место дошол гитаристот Дарко Смуков.

Сенад Прашовиќ дошол во групата во 1988 како фронтмен, па Милојковиќ продолжил само како ритам гитарист. Првиот и единствен нивни студиски албум *Heller* бил издаден 1989 од страна на издавачката куќа Ghost House Records. Албумот содржел 11 нумери, од кои една била инструментална. Текстовите биле на српски јазик, освен песната „Dead or Alive“ која била на англиски. Биле испечатени само 500 примероци, што бил единствен тираж на албумот. Подоцна Хелер настапиле како предгрупа на Destruction во Загреб и Љубљана.

Во 1993 ја издале демо снимката *Demo Tape* на аудио касета преку издавачката куќа Take It Or Leave It Records. Демото имало седум нумери, од кои едната е снимка од настап во живо. Бендот згаснал истата година. Во 2003 година Rock Express Records на ЦД го реиздале првиот албум на бендот со неколку бонус нумери. Хелер се обединиле во 2013, а како нов член дошол Хогар на тапани. Првиот концерт по обединувањето им бил на „Врачар Рок Фест“ во Белград 2013. Групата во 2014 настапила на фестивалот „Егзит“.

## Дискографија
* *Heller* (1989)
* *Demo Tape* (1993)

## Наводи

## Надворешни врски
*Heller на Facebook
*Heller на Myspace
*Heller на Encyclopaedia Metallum
*Heller на YouTube
*Heller на Last.fm

Категорија:Музички групи од Белград
Категорија:Музички групи основани во 1985 година
Категорија:Српски рок групи
Категорија:Југословенски рок групи
Категорија:Музика во СФРЈ
Насадени камења

**Насадени камења** () (до 29 јуни 1942 година *Дикилиташ*) - камени формации во Варненската Област во Бугарија.

## Местоположба
Насадените камења се наоѓаат на 18&nbsp;km од Варна, од двете страни на патот Варна – Софија околу селата Сленчево, Баново и Страшимирово и градот Девња. Распределени се во големи и мали групи на површина од 7&nbsp;км2.

## Опис
Претставуваат камени столбови со различна височина – од 5 до 7 m, дебелина – од 0,3 до 3 m. Изгледаат како насадени во песокот и оттаму им доаѓа името. Столбовите се без цврсти основи, шупливи и пополнети со песок. Некои од нив се наоѓаат на катови со вкупна висина од 5 m.
 
## Потекло
За нивното потекло има многу хипотези, кои може да се поделат главно во две групи – за нивно органско и за нивно неорганско потекло. Првaта е поврзана со коралните организми. Според втората нивното потекло се објаснува со атмосферското влијание на карпите, односно нивната ерозија, или образувањето на песочно-варовни наслаги. 
За да бидат заштитени, во 1937 година се прогласени за природна знаменитост. Месноста во која се наоѓаат Насадените камења, е единствена природно формирана пустина во Источна Европа и една од двете природно формирани пустини во Европа. Втората е пустината „Табернас“ во Шпанија.

## Галерија

 Image:Bosque de Piedra, provincia de Varna, Bulgaria, 2016-05-27, DD 101.jpg | 
 Image:Bosque de Piedra, provincia de Varna, Bulgaria, 2016-05-27, DD 72.jpg | 
 Image:Bosque de Piedra, provincia de Varna, Bulgaria, 2016-05-27, DD 77.jpg | 
 Image:Bosque de Piedra, provincia de Varna, Bulgaria, 2016-05-27, DD 79.jpg | 
 Image:Bosque de Piedra, provincia de Varna, Bulgaria, 2016-05-27, DD 80.jpg | 
 Image:Bosque de Piedra, provincia de Varna, Bulgaria, 2016-05-27, DD 82.jpg | 
 Image:Bosque de Piedra, provincia de Varna, Bulgaria, 2016-05-27, DD 84.jpg | 


## Надворешни врски

* 
* '''Побити камъни''' – Любомир Димитров 
* '''Побити камъни''' – Снимки и информация 
* По време на Кримската война полк. Хамилтън преоткрива за света Побитите камъни, в „Морски вестник“
* Виктор Тепляков открива за света Побитите камъни, в „Морски вестник“

Категорија:Бугарија
Категорија:Географија на Бугарија
Категорија:Заштитени месности во Бугарија
ПУ „Борис Трајковски“ - Бориево

**Основно училиште „Борис Трајковски“** (официјално: **Подрачно основно училиште „Борис Трајковски“ - Бориево**; скратено: **ПОУ „Борис Трајковски“**) — подрачно основно училиште во селото Бориево, составен дел на истоименото училиште од селото Бориево.

Училиштето е именувано по македонскиот претседател Борис Трајковски.

## Местоположба

Училиштето се наоѓа во самото село Бориево, сместено помеѓу куќите.

## Историја

Училиштето е изградено во 1964 година.

## Објект

Зградата е направена од тврд материјал. Поседува три училници, наставничка канцеларија, ходник и отворено спортско игралиште.

## Настава

Во училиштето се изведува настава од прво до петто одделение и наставата се изведува на македонски наставен јазик во три паралелки (две комбинирани и една целосна).

## Галерија


Податотека:ОУ „Борис Трајковски“ - Бориево 2.jpg|Лулашки во дворот
Податотека:ОУ „Борис Трајковски“ - Бориево 3.jpg|Влезот
Податотека:ОУ „Борис Трајковски“ - Бориево 4.jpg|Игралиштето
Податотека:ОУ „Борис Трајковски“ - Бориево 5.jpg|Натписна плоча
Податотека:Primary school Boris Trajkovski (Borievo).jpg|Училиштето во 2017 г.


## Наводи

## Надворешни врски

Категорија:Основни училишта во Општина Босилово
Категорија:Бориево
Бориево
Црква „Рождество на Пресвета Богородица“ - Бориево

**Рождество на Пресвета Богородица** — главна селска црква во струмичкото село Бориево, Македонија.

## Местоположба

Црквата се наоѓа во средишниот дел на селото.

## Архитектура
### Икони и иконостас

Во црквата има работено зографот Гаврил Атанасов.

## Галерија


Податотека:Црква „Рождество на Пресвета Богородица“ - Бориево 10.jpg|Камбанаријата
Податотека:Црква „Рождество на Пресвета Богородица“ - Бориево 11.jpg|Влезната порта
Податотека:Црква „Рождество на Пресвета Богородица“ - Бориево 2.jpg|Апсидата
Податотека:Црква „Рождество на Пресвета Богородица“ - Бориево 3.jpg|Припратата (југ)
Податотека:Црква „Рождество на Пресвета Богородица“ - Бориево 4.jpg|Ниша над споредниот влез
Податотека:Црква „Рождество на Пресвета Богородица“ - Бориево 5.jpg|Споредниот влез
Податотека:Црква „Рождество на Пресвета Богородица“ - Бориево 6.jpg|Главниот влез
Податотека:Црква „Рождество на Пресвета Богородица“ - Бориево 7.jpg|Трпезаријата
Податотека:Црква „Рождество на Пресвета Богородица“ - Бориево 8.jpg|Влезната порта
Податотека:Црква „Рождество на Пресвета Богородица“ - Бориево 9.jpg|Помошниот објект


## Поврзано
* Струмичко архијерејско намесништво
* Дражево

## Наводи

## Надворешни врски

Категорија:Храмови посветени на Раѓањето на Пресвета Богородица во Македонија
Црква „Св. Кирил и Методиј“ - Штука

**„Св. Кирил и Методиј“** — христијански храм кој се наоѓа во селото Штука, Општина Босилово.

## Галерија


Податотека:Sts. Cyril and Methodius Church (Štuka) (2).jpg|Поглед кон црквата
Податотека:Sts. Cyril and Methodius Church (Štuka) (6).jpg|Поглед кон црквата 
Податотека:Sts. Cyril and Methodius Church (Štuka) (3).jpg|Поглед кон црквата 
Податотека:Sts. Cyril and Methodius Church (Štuka) (5).jpg|Поглед кон црквата 
Податотека:Sts. Cyril and Methodius Church (Štuka) (7).jpg|Поглед кон црквата 
Податотека:Sts. Cyril and Methodius Church (Štuka).jpg|Поглед кон црквата 


## Надворешни врски

Штука
Категорија:Штука (село)
Сентиментална историја на Британското царство

**Сентиментална историја на Британското царство** (српски: *Sentimentalna povest Britanskog carstva*) - книга на српскиот писател Борислав Пекиќ, објавена посмртно во 1992 година. Таа настанала врз основа на серијата предавања што ги одржал Пекиќ на радиото *[[Би-би-си|BBC]]* (26 десетминутни емисии) од пролетта 1988 до пролетта 1991 година. Книгата настанала врз основа на проучување на обемната документација од историскиот департман на Радио Лондон, а според авторот, таа треба да се гледа како продолжение на неговите три книги „Писма од туѓина“ (*Pisma is tuđine*).

## Содржина
Книгата се состои од 24 глави:
* Жирафите, Косово, историјата на Англија и како да се раскаже
* Првите наезди на проклетите странци и обликувањето на Британија
* Рим и петте залудни векови на Британија
* Англосаксонското или вонматеричното зачнување на Британија
* Норманите или како се калеа и колеа денешните Англичани
* Гранка на метлата или првата европска Англија
* Големата повелба на слободата во земјата без устав
* Војните на розите а за народот трње
* Хенри VII или државата како трговско друштво
* Хенри VIII или реформација во креветот
* Раѓањето на Империјата под цврстото здолниште на една кралица
* Кавалерите и тркалоглавците во граѓанска војна на англиски начин
* Братоубиственото колење и плиткото орање или Оливер Кромвел
* Република со круна на главата
* За славната портокалова револуција и англиската протестантска традиција
* Четири Џорџа и четири англиски драми
* Поразот како најголема победа во англиската историја
* Бакни ме Харди или Англичаните и Наполеон
* Златното време на кралицата и царицата Victoriae
* Империјата во која Сонцето на заоѓа
* 650.388.810 - (8.528.831 + 21.819.154 + 7.750.919) = 37.468.904
* Англија и пропаста на Западот
* Don't you know, you bitch, there's a war going on?
* Слабите и дебелите крави на англиската историја

## Наводи

Категорија:Дела на Борислав Пекиќ
Категорија:Книги од 1992 година
Франкенвини (филм од 2012)

**Франкенвини** (англиски: *Frankenweenie*) - американски анимиран филм од 2012 година, во режија на Тим Бартон, кој е автор и на сценариото, заедно со Леонард Рипс. Гласовите во филмот ги позајмуваат: Кетрин О'Хара, Винона Рајдер, Мартин Шорт, Мартин Ландау, Чарли Техан итн.

## Содржина
Детето Виктор има куче (Спарки), кое умира откако го удира автомобил. Виктор е многу приврзан кон кучето и со помош на експеримент успева да го оживее, меѓутоа мора да го крие од луѓето. Неговите завидливи училишни другари сакаат да го победат Виктор во натпреварот по физика и, дознавајќи за неговиот експеримент, се обидуваат да направат нешто уште повпечатливо. Меѓутоа, нештата излегуваат од контрола и во градот се појавува наезда од лоши чудовишта кои ги малтретираат луѓето. Виктор, со помош на Спарки, се бори против чудовиштата, но во борбата погинува Спарки. Тогаш, луѓето (кои претходно го бркаат Спарки со цел да го убијат) се здружуваат за да му помогнат на Виктор повторно да го оживее Спарки.

## Наводи

Категорија:Американски филмови
Категорија:Цртани филмови
Категорија:Филмови на англиски јазик
Категорија:Филмови на Тим Бартон
Категорија:Филмови со Винона Рајдер
Категорија:Филмови со Кетрин О'Хара
Категорија:Филмови со Мартин Ландау
Категорија:Филмови со Мартин Шорт
Категорија:Филмови од 2012 година
Категорија:Црно-бели филмови
Андрис Бједринс

**Андрис Бједринс** ( во ) — летонски професионален кошаркар кој моментално е слободен играч во НБА. Негов последен клуб бил Јута Џез, каде ја минал сезоната 2013–14. Бил избран на драфтот во 2004 како 11. избор од страна на екипата на Голден Стејт Вориорс, каде минал девет сезони и двапати стигнал до разигрувањето во вториот дел од НБА. Кариерата ја започнал во 2002 во екипата на КК Сконто, каде останал две години. Освен во НБА, Бједринс настапувал и за кошаркарската репрезентација на Латвија. Со репрезентацијата играл на европските кошаркарски првенства во 2007 и 2009, но не ја минале групната фаза.

## НБА статистика

### Регуларен дел

|-
| style="text-align:left;"| 2004–05
| style="text-align:left;"| Голден Стејт
| 30 || 1 || 12.8 || .577 || .000 || .475 || 3.9 || .4 || .4 || .8 || 3.6
|-
| style="text-align:left;"| 2005–06
| style="text-align:left;"| Голден Стејт
| 68 || 2 || 14.7 || .638 || .000 || .306 || 4.2 || .4 || .3 || .7 || 3.8
|-
| style="text-align:left;"| 2006–07
| style="text-align:left;"| Голден Стејт
| **82** || **63** || 29.0 || .599 || .000 || .521 || 9.3 || 1.1 || .8 || **1.7** || 9.5
|-
| style="text-align:left;"| 2007–08
| style="text-align:left;"| Голден Стејт
| 76 || 59 || 27.3 || style="background:#cfecec;"|.626 || .000 || **.620** || 9.8 || 1.0 || .7 || 1.2 || 10.5
|-
| style="text-align:left;"| 2008–09
| style="text-align:left;"| Голден Стејт
| 62 || 58 || **30.0** || .578 || .000 || .551 || **11.2** || **2.0** || **1.0** || 1.5 || **11.9**
|-
| style="text-align:left;"| 2009–10
| style="text-align:left;"| Голден Стејт
| 33 || 29 || 23.1 || .591 || .000 || .160 || 7.8 || 1.7 || .6 || 1.3 || 5.0
|-
| style="text-align:left;"| 2010–11
| style="text-align:left;"| Голден Стејт
| 59 || 55 || 23.7 || .534 || .000 || .323 || 7.2 || 1.0 || .9 || .9 || 5.0
|-
| style="text-align:left;"| 2011–12
| style="text-align:left;"| Голден Стејт
| 47 || 35 || 15.7 || .609 || .000 || .111 || 3.7 || .3 || .5 || 1.0 || 1.7
|-
| style="text-align:left;"| 2012–13
| style="text-align:left;"| Голден Стејт
| 53 || 9 || 9.3 || .476 || .000 || .308 || 2.9 || .3 || .3 || .8 || .5
|-
| style="text-align:left;"| 2013–14
| style="text-align:left;"| Јута
| 6 || 0 || 7.5 || **1.000** || .000 || .167 || 2.8 || .0 || .0 || .0 || .5
|-
| style="text-align:center;" colspan="2" | Просек
| 516 || 311 || 21.6 || .594 || .000 || .500 || 7.0 || .9 || .6 || 1.1 || 6.3

### Разигрување

|-
| style="text-align:left;"| 2007
| style="text-align:left;"| Голден Стејт
| **11** || **8** || **24.3** || **.730** || .000 || **.533** || **6.3** || **.5** || **.7** || **1.5** || **6.4**
|-
| style="text-align:left;"| 2013
| style="text-align:left;"| Голден Стејт
| 3 || 0 || 5.7 || .000 || .000 || .000 || 2.3 || .3 || .0 || .7 || .0
|-
| style="text-align:center;" colspan="2" | Просек
| 14 || 8 || 20.3 || .730 || .000 || .533 || 5.4 || .4 || .6 || 1.4 || 5.0

## Наводи

## Надворешни врски

Категорија:Летонски кошаркари
Категорија:Кошаркари на Голден Стејт Вориорс
Категорија:Кошаркари на Јута Џез
Категорија:Живи луѓе
’Ржаново

**’Ржаново** може да се однесува на следново:

;Села
* ’Ржаново — село во Општина Кавадарци
* ’Ржаново — село во Општина Струга

;Рудник
* Рудник ’Ржаново — рудник во Општина Кавадарци
Треска (состојба)

**Треската** или **ендогена хипертермија** е состојба која настанува поради нарушување во центарот за терморегулација во хипоталамусот кој започнува да функционира на повисоко ниво под дејство на пирогени.

## Диференцијална дијагноза
Треската е чест симптом на многу состојби:
* инфективна болест
* разни кожни воспаленија
* имунолошки болести
* канцери
* метаболички нарушувања

## Пирогени
Пироген е супстанца која индуцира треска. Тие можат да бидат внатрешни (ендогени) или надворешни (егзогени) за организмот. Бактериската супстанца липополисахарид (LPS), присутна во клеточниот ѕид на грам-негативните бактерии, е пример за егзоген пироген. Пирогеноста може да варира: во екстремни случаи, некои бактериски пирогени познати како суперантигени може да предизвикаат брзопрогредирачка и опасна треска.

## Наводи

Категорија:Симптоми
ПУ „Св. Кирил и Методиј“ - Турново

**Основно училиште „Св. Кирил и Методиј“** (официјално: **Подрачно основно училиште „Св. Кирил и Методиј“ - Турново**; скратено: **ПОУ „Св. Кирил и Методиј“**) — подрачно основно училиште во селото Турново, составен дел на истоименото училиште од селото Иловица.

Училиштето е именувано по словенските просветители Свети Кирил и Методиј.

## Галерија


Податотека:Primary school Saints Cyril and Methodius (Turnovo) (1).jpg|Поглед кон училиштето


## Наводи

## Надворешни врски

Категорија:Основни училишта во Општина Босилово
Категорија:Турново
Турново
Црква „Св. Ѓорѓи“ - Турново

**„Св. Ѓорѓи““** — православен храм кој се наоѓа во Турново, Општина Босилово.

## Историја

Денешната црква посветена на Свети Ѓорѓи во Турново започнала да се гради во 2005 година и била завршена во 2010 година. Претходно, на истото место постоела друга црква која била изградена во 1930 година и која била срушена. За разлика од старата црква, новата сѐ уште не е осветена, освен темелот кој е оставен од старата црква.

Веднаш до оваа црква се наоѓа помалата црква „Св. Петка“, која се користи главно за крштевки. Во дворот на црквата се наоѓаат и селските гробишта и капела.

## Галерија


Податотека:St. George's Church (Turnovo) (1).jpg|Влезот на црквата
Податотека:St. George's Church (Turnovo) (4).jpg|Внатрешност на црквата 
Податотека:St. George's Church (Turnovo) (5).jpg|Внатрешност на црквата 
Податотека:St. George's Church (Turnovo) (6).jpg|Внатрешност на црквата 
Податотека:St. George's Church (Turnovo) (7).jpg|Внатрешност на црквата 
Податотека:St. George's Church (Turnovo) (11).jpg|Капела
Податотека:St. George's Church (Turnovo) (8).jpg|Фонтана во дворот на црквата
Податотека:St. George's Church (Turnovo) (10).jpg|Поглед кон двете цркви


## Надворешни врски

Категорија:Турново
Турново
Црква „Св. Петка“ - Турново

**„Св. Петка“** — православен храм кој се наоѓа во Турново, Општина Босилово.

## Историја

Оваа мала црква била изградена во 2003 година, и главно се користи за крштевање. Црквата се наоѓа веднаш до црквата „Св. Ѓорѓи“.

## Галерија


Податотека:St. Petka Church (Turnovo) (3).jpg|Поглед кон црквата
Податотека:St. Petka Church (Turnovo) (4).jpg|Поглед кон двете цркви
Податотека:St. Petka Church (Turnovo) (5).jpg|Внатрешност на црквата 
Податотека:St. Petka Church (Turnovo) (6).jpg|Внатрешност на црквата 
Податотека:St. Petka Church (Turnovo) (7).jpg|Внатрешност на црквата 
Податотека:St. Petka Church (Turnovo) (8).jpg|Внатрешност на црквата 


## Надворешни врски

Категорија:Турново
Турново
Розова Долина

[мини|Розовата Долина крај с. [Розино (Пловдивска Област)|Розино]]
мини|Розови насади, почетокот на XX век
**Розова Долина** - област во Бугарија која се наоѓа јужно од Стара Планина и северно од Срнена Средна Гора. Своето име го добила во средината на XIX век заради традицијата за одгледување на маслодајна роза.

Во „Долината на розите“ секоја година во првите дни на јуни се одбележува Празникот на розата.

Во градот Казанлак, кој се смета за *престолнина на Розовата Долина*, е изграден историско-етнографскиот комплекс „Кулата“, каде туристите можат да посматраат  примитивно варење на розите и да пробаат од производите од маслодајната роза. Таму се наоѓа и специјализираниот Музеј на розата.

## Географско местоположба
Се состои од 2 речни долини – долината на Стрјама (на запад) и долината на Тунџа (на исток), соодветно Карловоската и Казанлашката Котлина.

## Туристичка карта на Бугарија
Според обновената во 2015 година Туристичка карта на Бугарија областа „Розова Долина“ се состои од 19 општини: Антон, Гурково, Златица, Казанлак, Карлово, Копривоштица, Мирково, Маглиж, Николаево, Павел Бања, Панаѓуриште, Пирдоп, Сливен, Сопот, Стрелча, Тврдица, Хисарја, Чавдар и Челопеч.

## Розови насади
мини|Розобер во 1870 година
Уште пред ослободувањето, во Бугарија имало околу 10 000 хектари насади и количеството произведено розово масло достигнало до 1.000 килограми годишно. Најголеми површини се засадени и се одгледувале околу Првата светска војна - околу 90 000 хектари. Во повоените години розовите полиња биле намалени за две третини. По големата криза во 30-тите години на минатиот век розовите насади се речиси уништени. По завршувањето на Втората светска војна, владата донесува државна политика за обнова и развој на розовите градини во Розовата Долина. Во 1800 година е документиран почетокот на производството на розово масло во гр. Клисура . Најголема популарност на производител на розово масло Бугарија добива на крајот на XIX и почетокот на XX век, кога парфимерија, козметиката и фармацијата го откриваат како незаменлива состојка на производите кои ги произведуваат. Долината на розите ги опфаќа трите големи розопроизводителни центри - Карлово, Казанлак и Калофер, а неколку големи фамилии - Шипкови, Кидови и Бончеви се главни розопроизводители и трговци на розово масло. По воведувањето на комунистичкиот режим овие фирми престануваат да функционираат.

## Бугарско розово масло

Долината е позната по одгледувањето на рози за индустриска намена и е меѓу симболите на Бугарија. Со векови се одгледува сортата *[[Rosa damascena]]*. Од неа, со дестилација и други процеси, се добива розово масло кое наоѓа широка примена во фармацијата, козметичката индустрија, и др.

## Поврзано
*Розова вода
*Розово масло

## Наводи

## Надворешни
* Розовата Долина на стари картички 

Категорија:Бугарија
Категорија:Долини во Бугарија
Категорија:Селско стопанство на Бугарија
Категорија:Градинарство
Категорија:Старозагорска Област
Категорија:Пловдив (област)
Категорија:Долини во Европа
Евангелска црква (Моноспитово)

**Евангелска црква (Моноспитово)** — евангелска црква во струмичкото село Моноспитово, во Општина Босилово, Македонија.

## Местоположба

Црквата се наоѓа во западниот дел на селото.

## Историја

Првата евангелска црква во Моноспитово била создадена уште во 1886 година. Денешната црква започнала како мала група во домот на Тони и Деса Барбутови во 1990 година. Тие собири се одржувале сѐ до 1998 година, кога истата станала дел од Евангелската црква на Македонија. Во 2000 година била изградена и нова црковна зграда.

## Галерија


Податотека:Евангелска црква во Моноспитово 2.jpg|Главниот влез
Податотека:Евангелска црква во Моноспитово 3.jpg|Натписна плоча
Податотека:Евангелска црква во Моноспитово 4.jpg|Спореден влез
Податотека:Евангелска црква во Моноспитово 5.jpg|Спореден влез


## Наводи

## Надворешни врски

* Официјална страница

Категорија:Моноспитово
Категорија:Протестантски цркви во Македонија
ОУ „Борис Трајковски“ - Моноспитово

**Основно училиште „Борис Трајковски“** (официјално: **Основно општинско училиште „Борис Трајковски“ - Моноспитово**; скратено: **ООУ „Борис Трајковски“**) — централно основно училиште во струмичкото село Моноспитово, Општина Босилово.

Училиштето е именувано по македонскиот претседател Борис Трајковски.

## Местоположба

Училиштето е сместено надвор од селото, на локалниот пат кој води до селото Еднокуќево.

## Историја

Училишниот објект бил изграден во 2006 година и тогаш работело како подрачно училиште на основното училиште „Св. Кирил и Методиј“ од Иловица. Во 2012 година добило статус на централно основно училиште.

## Објект

Училиштето е изградено од тврд материјал со посебен влез за учениците од прво одделение и посебен влез за другите одделенија. Поседува еден кабинет и 8 училници, како и други простории. Затоплувањето на училиштето се врши со парно греење.

## Подрачни училишта

Во составот на училиштето влегува следново подрачно училиште:
* ПУ „Борис Трајковски“ - Бориево, подрачно петгодишно училиште на македонски наставен јазик.

## Настава

Во училиштето се изведува настава од прво до деветто одделение и наставата се изведува на македонски наставен јазик. Училиштето ги опфаќа учениците од Моноспитово и од Бориево, каде има подрачно училиште со настава до петто одделение.

## Галерија


Податотека:ОУ „Борис Трајковски“ - Моноспитово 2.jpg|Влезот
Податотека:ОУ „Борис Трајковски“ - Моноспитово 3.jpg|Спортско игралиште
Податотека:ОУ „Борис Трајковски“ - Моноспитово 4.jpg|Биста на Борис Трајковски во дворот
Податотека:ОУ „Борис Трајковски“ - Моноспитово 5.jpg|Спортско игралиште
Податотека:Primary school Boris Trajkovski (Monospitovo).jpg|Училиштето во 2017 г.


## Наводи

## Надворешни врски

Категорија:Основни училишта во Општина Босилово
Категорија:Моноспитово
Моноспитово
Категорија:Основни училишта во Македонија
Хипоталамус

**Хипоталамус** е дел од меѓумозокот. Тој го гради подот од долната половина од бочниот ѕид на третата мозочна комора. Сраснат е за долниот крај од таламусот. На долната страна од хипоталамусот се наоѓа крстосницата на оптичките патишта, а до неа петелка на која виси задниот нервен дел од хипофизата.

## Функција
Хипоталамусот има централна невроендокрина функција во организмот, најзначајна во контролата на предниот дел на хипофизата, која пак регулира голем број на ендокрини органи.

Категорија:Ендокрин систем
Категорија:Мозок
Категорија:Невроендокринологија
Категорија:Лимбички систем
Опстипација

**Опстипација**, позната и како **запек** или **затвор** — цревно заболување. Опстипацијата е едно од најчестите цревни заболувања во развиените земји, а најчесто се јавува кај лицата постари од 65 години, но исто така е присутно и кај децата.

## Причини и симптоми
thumb|upright=1.7|Бристолска скала за обликот на столицата
Опстипацијата е најраѓирена во развиените земји, што е поврзано со начинот на исхраната. Како најчести причини што доведуваат до запек се: недоволно внесување храна богата со растителни влакна, недоволно внесување течности, слаба физичка активност и одложување на потребата од празнење на цревата. Исто така, честопати запекот е поврзан и со употребата на некои лекови, како: диуретици, аспирин, препарати на железо и калциум итн. Пациентите со запек се жалат на тврд измет, нередовно, отежнато и нецелосно празнење на цревата, појава на стомачна болка, чувство на подуеност и ретко празнење на цревата (поретко од трипати неделно).

## Терапија
Вообичаено, третманот на запекот вклучува вовоедување соодветен начин на исхрана, внесување доволно течности и поголема физичка активност. Употребата на средства за празнење (лаксативи) може да помогне кај акутниот запек, но ефектите се многу краткотрајни, а прекумерната употреба на лаксативите редовно предизвикува појава на таканаречени „мрзливи црева“, со што проблемот уште повеќе се усложнува, т.е. можно е да се појават посериозни болести на цревата.

## Наводи

## Надворешни врски

Категорија:Болести на цревата
Капалбати

мини|„Меѓународниот ден на јогата“ го прослави Националниот совет за научни музеи (NCSM), Калкута, под Министерството за култура, Влада. на Индија. Во Јога програмата учествуваа околу дваесет и пет лица
мини|Капалабхати на прославата на Меѓународниот ден на јогата во Калкута
**Капалбати** (*Kapalbhati*) - стара индиска вежба за дишење. 
 
## Опис
Називот „капалбати“ потекнува од санскритските зборови *kaphala*, што значи чело и *bhati*, што значи светлина. Капалбати претставува двојна вежба: таа е вежба за дишење („пранајама“) и вежба за јогиско чистење („крија“). Се смета дека оваа вежба помага за отстранување на вишокот слуз од телото, дека го зајакнува сончевиот плексус и дека ги прочистува белите дробови. Исто така, поради силното издишување и вовлекувањето на стомакот, вежбата му помага на телото да се ослободи од јаглерод диоксидот, а истовремено овозможува да се внесе повеќе кислород во крвта. На тој начин, оваа вежба го прочистува умот, ја подобрува концентрацијата и дава мир и стабилност.

## Изведување на вежбата
Капалбати се изведува така што се седнува во седечка положба при што ’рбетот, вратот и главата треба да бидат исправени, а рацете треба да бидат опуштени со дланките потпрени на колената и свртени нагоре. издишувањето е на нос, додека истовремено се вовлекува стомакот навнатре. Вдишувањето преку носот е опуштено, природно и нормално при што стомакот се враќа назад во природната положба. Кога се издишува, рацете може да бидат ставени на долниот дел од стомакот, со цел тој да се вовлече што повеќе кон ’рбетот. Вежбата се изведува околу 10-15 минути, наеднаш или во три серии од по пет минути. Во секој случај, минималното траење на вежбата е пет минути, а таа треба да се изведува во раните утрински часови, со празен стомак или 3-4 часа по јадење. Вежбата не треба да се прави доцна во ноќта, бидејќи може да предизвика несоница. Капалбати треба да ја избегнуваат лицата кои страдаат од: висок крвен притисок, срцеви проблеми, вртоглавица, епилепсија, повраќање, чир на желудникот, како и за време на бременоста.

## Наводи

Категорија:Јога
Радово

**Радово** може да се однесува на следниве села во Македонија:

* Радово (Демирхисарско) — село во Општина Демир Хисар, Демирхисарско
* Радово (Струмичко) — село во Општина Босилово, Струмичко
* Радово (Валовишко) — село во Валовишко, Егејска Македонија

## Поврзано
* Радево
Робово (појаснување)

**Робово** може да се однесува на следниве места:

;Република Македонија
* Робово (Струмичко) — село во Општина Босилово
* Робово (Пехчевско) — село во Општина Пехчево

;Пиринска Македонија
* Робово (Пиринско) — село во Општина Петрич

;Егејска Македонија
* Робово (Дојранско) — поранешно село во Општина Кукуш
Селективни естрогенски рецепторни модулатори

**Селективните естрогенски рецепторни модулатори** (**СЕРМ**) се лиганди за естрогенскиот рецептор кои имаат агонистичка активност во едно ткиво, но може да имаат антагонистичка или никаква активност во друго ткиво. Одговорот на ткивото е детерминиран од конформацијата која ја дава лигандот на естрогенскиот рецептор, и сетот на коактиватори кои се експресирани во тоа ткиво. 

Најзначајни претставници од оваа класа на лекови се: тамоксифен, ралоксифен и торемифен.

Несакани ефекти кои може да се појават при употребата на СЕРМ се: едеми, топли бранови, наузеа, повраќање, вагинално крвавење.

Категорија:Хормонски агенси
Патрик Ван Анхолт

**Патрик Џон Мигел ван Анхолт** (роден на 29 август 1990 година) — холандски професионален фудбалер кој во моментот настапува за премиерлигашот Кристал Палас, како лев бек.

Тој ја започна професионалната кариера во Челзи, каде што беше користен само привремено, додека главно беше праќан на позајмици во помали клубови, како што се Ковентри Сити, Нукасл Јунајтед, Лестер Сити, Виган Атлетик и Витезе. Во 2014 година тој потпиша за Сандерленд трансфер вреден околу £1.5 милиони фунти. Во јануари 2017 година го засили Кристал Палас за  £14 милиони фунти.

Ван Анхолт ја претставуваше Холандија на повеќе национални младински нивоа, за да го направи своето деби за сениорската фудбалска репрезентација на Холандија во 2013 година.

## Приватен живот
Ван Анхолт е роден во Хертогенбос од родители со потекло од Куросао. Тој е роднина на холандскиот интернационалец Лирој Лер, кој моментално настапува за Свонси Сити.

## Наводи

## Надворешни врски

*
* Voetbal International profile  
*ESPN Profile 
*Netherlands U17 profile  at OnsOranje
*Netherlands U19 profile  at OnsOranje
*Netherlands U21 profile  at OnsOranje

Категорија:Фудбалери на ФК Кристал Палас
Категорија:Фудбалери на ФК Челзи
Категорија:Холандски фудбалери
Јосипа Лисац

**Јосипа Лисац** ( во ) — хрватска пејачка која во 1960–тите била член на групата Златни Акорди. Нејзиниот прв солистички албум *Dnevnik jedne ljubavi* бил издаден во 1973 година, и критиката го смета за едно од позначајните остварувања во хрватската музичка историја. Во 1987 Лисац конкурирала на Југовизија со цел да ја претставува Југославија на Евровизија, каде со песната „Gdje Dunav ljubi nebo“ завршила деветта од вкупно 24 натпреварувачи. Освен рок нумери, Лисац пеела и босански севдалинки и хрватски божиќни песни. Била почитувана на југословенската музичка сцена поради силниот глас и автентичниот моден стил.

## Дискографија
* *Dnevnik jedne ljubavi* (1973)
* *Najveći uspjesi '68./ '73.* (1974)
* *Gubec-Beg* (1975)
* *Josipa Lisac & B.P. Convention Big Band International* (1976)
* *Made in USA* (1979)
* *Hir, hir, hir* (1980)
* *Lisica* (1982)
* *Hoću samo tebe* (1983)
* *Boginja* (1987)
* *Balade* (1987)
* *Live in Lap* (1991)
* *Čestit Božić* (1992)
* *Ritam kiše* (1993)
* *Koncert u čast Karla Metikoša* (1995)
* *Antologija* (1997)
* *The Best of* (1998)
* *Život* (2000)
* *Live* (2000)
* *Live in Concert* (2002)
* *Koncert ljubavi u čast Karla Metikoša* (2007)
* *Živim po svome* (2009)

## Надворешни врски
*Официјално мрежно место
*Биографија на Кроација Рекордс 

Категорија:Музичари од Загреб
Категорија:Хрватски пејачки
Категорија:Југословенски пејачи
Категорија:Живи луѓе
Католичка црква на Косово

[200px|мини|десно|Католичката црква во [Летница]]

**Католичка црква на Косово** – верска заедница на Косово. Заедницата брои околу 65 000 верници од околу 2 милиони жители на Косово. Уште околу 60 000 косовски католици живеат во странство, главно на работа.

Римокатоличката апостолска администрација на Призрен е црковно подрачје или апостолска управа на Римокатоличката црква на Косово. Седиштето ѝ е во Призрен. Бискупот Доде Ѓерѓи служи како администратор на апостолската управа. Надбискупот Јулиус Јанус, изворно свештеник на римокатоличката надбискупија во Краков е апостолски нунциј во Словенија и на Косово. Претходно служел како апостолски нунциј во Унгарија, а пред тоа како апостолски нунциј во Мозамбик и Руанда.

Светата Столица не го признава Косово како суверена држава.

## Наводи
Мише Анчев

**Мише Анчев** (1879-1925) — македонски револуционер, и член на Македонската револуционерна организација.

## Животопис
Мише Анчев е роден во 1879 година, во Штип. Бил на должност учител во прогимназијата во Штип. Во 1899 година бил избран за член на Штипскиот околиски комитет на ТМОРО.

Убиен е во Софија, Бугарија, во 1925 година, по априлските настани во Бугарија.

## Наводи

Категорија:Македонски револуционери
Категорија:Починати во Софија
Категорија:Македонски преселници во Софија
Категорија:Дејци на МРО
Милан Апостоларски

**Милан Апостоларски** или **Постоларски** (? — 1944) — македонски револуционер, член и струмички војвода на Македонската револуционерна организација.

## Животопис
Милан Апостоларски е роден во селото Постолар, Кукушко. Се вклучил во Организацијата и станал четник кај војводата Георги В'ндев. Во 1925 година бил назначен за војвода на Организацијата во Струмичко, каде одел чета од 14 души, заедно со Јосиф Киров, кој имал 18 четници. По убиството на Александар Протогеров, Апостоларски застанал на страната на Иван Михајлов.

Убиен е во селото Орман, Петричко, во септември 1944 година.

## Наводи

Категорија:Македонски револуционери
Категорија:Македонски војводи
Категорија:Бугаромани
Иван Апостолов

**Иван Апостолов**, наречен **Копаран Чауш** или **Даскалот** (1847-1926) — македонски револуционер, и член на Македонската револуционерна организација.

## Животопис
Иван Апостолов е роден во 1847 година, во Куманич, Неврокопско, Пиринска Македонија. Учествувал како доброволец во Руско-турската војна во 1877 и 1878 година. Дејствувал во Кресненско, Пиринска Македонија. Бил уапсен од турската власт и осуден на доживотен затвор. За издржување на казната бил испратен на островот Родос, Грција. По амнестирањето во 1897 година се вратил во родниот крај, каде бил назначен за учител.

Учествувал во Илинденското востание, и учествувал во неколку судири со турската војска во Неврокопско. По востанието, станал комита во четата на војводата Атанас Тешовалијата.

Починал во Долна Бања, Бугарија, во 1926 година.

## Наводи

Категорија:Македонски револуционери
Категорија:Македонски преселници во Долна Бања
Категорија:Учесници во Илинденското востание
Категорија:Учесници во Македонското востание
Софија Налковска

**Софија Налковска** (полски: Zofia Nałkowska),  Варшава – , Варшава) била полска писателка, драматург и есеист. Била член на извршниот одбор на Полската академија на книжевноста (1933–1939).

## Животопис
Софија Налковска е родена во семејство на интелектуалци, кои биле псоветени на социјалната правда. Студирала на тајниот Летечки Универзитет. По независноста на Полска, таа станала една од најистакнатите писателки феминисти. Пишувала романи, новели и драми со психолошка содржина.

Првиот книжевен успех на Налковска била книгата со наслов „Романсата на Тереза Хенерт“, издадена во 1923 година. Најпозната е по книгите „Граница“ (1935), „Врските на животот“ (1948) и „Медалјони“ (1947).

Налковска често пишувала за тешки и контроверзни теми.

Починала во Варшава, на 17 декември 1954 година.

## Наводи

## Надворешни врски
* Делата на Софија Налковска на проектот „Гутенберг“

Категорија:Родени во 1884 година
Категорија:Починати во 1954 година
Категорија:Феминистки
Категорија:Полски писатели
Категорија:Луѓе од Варшава